यदि आपका कंप्यूटर सामान्य रूप से बूट नहीं
होता और Windows 10 लोड नहीं होता,
तो Windows रिकवरी परिवेश
के माध्यम से Windows रीसेट करें।
अपना कंप्यूटर चालू करें और F11 कुंजी को तब तक बार
-बार दबाते रहें जब तक कि विकल्प चुनें स्क्रीन न दिखाई दे।
समस्या निवारण चुनें और फिर इस
PC को रीसेट करें चुनें।
यदि कंप्यूटर में आपकी फ़ाइलें हैं,
जैसे चित्र, दस्तावेज़,
या वीडियो जिन्हें आप बनाए रखना चाहते हैं,
तो मेरी फ़ाइलें बनाए रखें चुनें।
इस विकल्प से Windows रीसेट हो जाता है,
लेकिन आपकी व्यक्तिगत फ़ाइलें बनी रहती हैं,
जिससे वे रीसेट के बाद उपलब्ध पाती हैं।
यदि आपकी ऐसी फ़ाइलें नहीं है,
जिन्हें आप बनाए रखना चाहते हैं,
या यदि आप पूर्व में Windows को रीसेट करके देख
चुके हैं और अब भी समस्याएँ आ रही हैं,
तो सब कुछ निकालें चुनें।
इस विकल्प से सभी व्यक्तिगत फ़ाइलें,
ऐप्स, और सेटिंग्स निकल जाएँगी।
यदि आपके कंप्यूटर में
अनेक ड्राइव या पार्टीशन हैं,
तो एक विंडो दिखाई देगी, जो आपसे पूछेगी कि क्या आप
सभी ड्राइव की फ़ाइलें निकालना चाहते हैं
या केवल उस ड्राइव की,
जिस पर Windows इंस्टॉल है।
जारी रखने के लिए अपना इच्छित विकल्प चुनें।
यदि कंप्यूटर को रीसेट करने के बाद आप उसे
दान करने या किसी को देने की योजना बना रहे हैं,
तो ड्राइव को पूरी तरह साफ़ करें चुनें।
इससे आपका व्यक्तिगत डेटा
इस तरह निकल  जाएगा
जिससे अगला उपयोगकर्ता इन फ़ाइलों को
आसानी से प्राप्त नहीं कर सकेगा।
यदि आप कंप्यूटर का उपयोग जारी रखना चाहते हैं,
तो केवल मेरी फ़ाइलें हटाएँ चुनें।
इस विकल्प में ड्राइव को पूरी तरह से साफ़ करने की
अपेक्षा बहुत कम समय लगता है।
सभी विकल्प सेट हो जाने पर, Windows
फिर से इंस्टॉल करने के लिए रीसेट करें चुनें।
रीसेट पूर्ण हो जाने और शुरुआती
सेटिंग्स कॉन्फ़िगर हो जाने पर,
ऐसे ऐप्लिकेशन फिर से इंस्टॉल कर
लें जो आपको अपने कंप्यूटर पर चाहिए।
